Oficialusis leidinys L 148 , 19/06/1993 p. 0045 - 0046

specialusis leidimas suomių kalba: skyrius 3 tomas 50 p. 0038

specialusis leidimas švedų kalba: skyrius 3 tomas 50 p. 0038



Komisijos sprendimas 1993 m. gegužės 28 d. leidžiantis valstybėms narėms numatyti leidžiančias nukrypti nuo tam tikrų Tarybos direktyvos 77/93/EEB dėl Thuja L. medienos, kurios kilmės šalis yra Kanada, nuostatas (93/360/EEB) EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1976 m. gruodžio 21 d. Tarybos direktyvą 77/93/EEB dėl priemonių, apsaugančių augalus ir augalinius produktus nuo kenksmingų organizmų įvežimo ir paplitimo Bendrijoje [1], su paskutiniais pakeitimais, padarytais Direktyva 93/19/EEB [2] ir ypač į jos 14 straipsnio 3 dalies trečioje įtraukoje, atsižvelgdama į valstybių narių pateiktus prašymus, kadangi pagal Direktyvos 77/93/EEB nuostatas Thuja L. mediena, įskaitant savo natūralaus apvalaus paviršiaus neišlaikiusią medieną, kurios kilmės šalys yra Kanada, Kinija, Japonija, Korėja ir Jungtinės Amerikos Valstijos, gali būti įvežama į Bendriją tik tai, jeigu yra išduoti minėtos direktyvos 7 ir 8 straipsniuose numatyti sertifikatai, ir tik tuo atveju, jei šios medienos žievė yra nulupta ir jei ši mediena yra be Monochamus rūšis (ne Europinė) spp. genties vikšrų išgraužtų skylių; kadangi Kanadoje išauginta Thuja L. mediena šiuo metu yra įvežama į Bendriją; kadangi šiuo atveju fitosanitariniai sertifikatai paprastai minėtoje valstybėje neišduodami; kadangi Komisija remdamasi šiuo metu turima informacija nustatė, kad buvo sukurta oficialiai patvirtinta ir kontroliuojama "Žievės nulupimo ir vikšrų išgraužtų skylių kontrolės sertifikatų" išdavimo programa, kad būtų užtikrintas tinkamas žievės nulupimas ir sumažinta kenksmingų organizmų keliama rizika; kadangi kenksmingų organizmų paplitimo rizika sumažinama, kai medienai pagal minėtą programą yra išduotas "Žievės nulupimo ir vikšrų išgraužtų skylių kontrolės sertifikatas"; kadangi Komisija užtikrins, kad Kanada sudarytų galimybes gauti visą techninę informaciją, reikalingą norint įvertinti "Žievės nulupimo ir vikšrų išgraužtų skylių kontrolės sertifikatų" programos funkcionavimą; kadangi šis sprendimas turėtų būti peržiūrėtas vėliausiai iki 1995 m. balandžio 1 d.; kadangi šiame sprendime nustatytos priemonės atitinka Augalų sveikatos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis 1. Esant šio straipsnio 2 dalyje nurodytoms sąlygoms, valstybėms narėms leidžiama numatyti leidžiančias nukrypti nuo Direktyvos 77/93/EEB 7 straipsnio 2 dalies ir 12 straipsnio 1 dalies b punkto nuostatų dėl Thuja L. medienos, įskaitant savo natūralaus apvalaus paviršiaus neišlaikiusią medieną, kurios kilmės šalis yra Kanada. 2. Turi būti įvykdytos šios sąlygos: a) vertintojai, kurie yra apmokyti, atrinkti ir įgalioti šiuo tikslu pagal Kanados žemės ūkio ministerijos Augalų apsaugos skyriaus patvirtintą ir kontroliuojamą programą, tikrina, kad būtų laikomasi minėtosios direktyvos IV priedo A dalies I skirsnio 1.4 papunktyje išdėstytų reikalavimų; b) pramonės inspektoriai arba jų agentai lentpjūvėse, o uostuose siuntėjo inspektoriai, kuriuos minėtasis Augalų apsaugos skyrius atrinko ir įgaliojo šiuo tikslu, tikrina, kad būtų laikomasi a punkte nustatytų sąlygų. Be to, pagal šią tikrinimo sistemą minėtos augalų apsaugos skyriaus inspektoriai yra įgalinami retkarčiais patikrinti krovinį prieš išsiuntimą; c) medienai turi būti išduotas "Žievės nulupimo ir vikšrų išgraužtų skylių kontrolės sertifikatas", kuris yra standartizuotas pagal a punkte nurodytą programą ir kuris atitinka šio sprendimo priede pateiktą pavyzdį bei kurį išduoda įgaliotasis asmuo, atstovaujantis minėtojo Augalų apsaugos skyriaus patvirtintoms dalyvauti šioje programoje lentpjūvėms ar siuntėjams. Sertifikatas pildomas laikantis pagal šią programą parengtų nurodymų, atspausdintų kitoje šio pavyzdžio pusėje. Jei "Žievės nulupimo ir vikšrų išgraužtų skylių kontrolės sertifikatas" išduodamas siuntėjo vardu, šis sertifikatas turi būti grindžiamas "Žievės nulupimo ir vikšrų išgraužtų skylių kontrolės sertifikatais", kuriuos siuntėjui pateikė patvirtintos lentpjūvės, ir (arba) pagal patikrinimų, atliktų vykdant šį įpareigojimą, rezultatus. 2 straipsnis Nepažeisdamos Direktyvos 77/93/EEB 14 straipsnio 5 dalyje išdėstytų nuostatų, valstybės narės praneša Komisijai ir kitoms valstybėms narėms apie visus atvejus, kai pagal šį sprendimą įvežamos siuntos neatitinka 1 straipsnio 2 dalies a ir c punktuose nustatytų sąlygų. 3 straipsnis Pagal 1 straipsnį suteiktas įgaliojimas taikomas nuo 1993 m. birželio 1 d. Šis įgaliojimas panaikinamas, jei nustatoma, kad 1 straipsnio 2 dalyje išdėstytų sąlygų nepakanka, jog būtų užkirstas kelias kenksmingiems organizmams patekti į Bendriją, arba kad šių sąlygų nebuvo laikomasi. Šis įgaliojimas turi būti peržiūrimas vėliausiai iki 1995 m. balandžio 1 d. 4 straipsnis Šis sprendimas yra skirtas valstybėms narėms. Priimta Briuselyje, 1993 m. gegužės 28 d. Komisijos vardu René Steichen Komisijos narys [1] OL L 26, 1977 1 31, p. 20. [2] OL L 96, 1993 4 22, p. 33. -------------------------------------------------- ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXO +++++ TIFF +++++ +++++ TIFF +++++ --------------------------------------------------